
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Leon Petru Pop,



Preşedintele Comisiei pentru muncă şi protecţie socială

AVIZ

asupra     propunerii      legislative     pentru    modificarea  Decretului-Lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite ca prizonieri, republicat cu modificările ulterioare



Biroul permanent al Camerei Deputaţilor a transmis, cu adresa nr. 158 din 12 iunie 2000, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă pentru    modificarea  Decretului-Lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite ca prizonieri, republicat cu modificările ulterioare.



În şedinţa din 4 octombrie 2000, comisia a analizat propunerea legislativă şi a hotărât, cu majoritate de voturi, să îi acorde aviz favorabil, cu următoarele amendamente:



Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    "Art. I 

    1. La articolul 3, alineatele (1) şi (2) vor avea următorul cuprins:

    «Art. 3 - (1) Persoanele care s-au aflat în situaţiile prevăzute la art. 1 alin. (1) lit. a), a'), b) şi e) şi alin. (2) au dreptul, începând cu anul 2000, indiferent dacă sunt sau nu pensionate, la majorarea indemnizaţiei lunare, astfel:

_____________________

Indice            Nivelul actual 

de majorare   al indemnizaţiei

                             - lei - 

_________________________

120 %                până la 750.000

105 %         750.001 - 1.500.000   

  95 %     1.500.000  - 2.000.000

  85 %      2.000.001 - 2.500.000

  80 %                peste 2.500.000

__________________________


	    Domnul deputat Tănase Tăvală a propus reformularea alin. (1) al art. 3, după cum urmează:

    "(1) Persoanele care 

s-au aflat în situaţiile prevăzute la art. 1 alin. (1) lit. a),  b) şi e) şi 

alin. (2) au dreptul, începând cu anul 2000, indiferent dacă sunt sau nu pensionate, la o indemnizaţie lunară de 300.000 lei pentru fiecare an de detenţie, strămutare în alte localităţi, deportare în străinătate sau prizonierat".

    Amendamentul a fost admis de membrii comisiei cu majoritate de voturi.
	    Autorul a considerat că formularea dată de autori alin. (1) al art. 3 este contrară principiilor Decretului-lege 

nr. 118/1990, cu modificările ulterioare, ducând în cele din urmă la o egalizare a acestei indemnizaţii.

	2.
	    "Art. I 

    1. La articolul 3, alineatele (1) şi (2) vor avea următorul cuprins:

    «(2) Persoanele care 

s-au aflat într-una din situaţiile prevăzute la art. 1 alin. (1) lit. c) şi d) au dreptul, începând cu anul 2000, indiferent dacă sunt sau nu pensionate, la majorarea indemnizaţiei lunare, astfel:

Indice            Nivelul actual 

de majorare   al indemnizaţiei

                             - lei - 

_________________________

120 %                până la 250.000

105 %            250.001 - 500.000   

  95 %           500.001  - 750.000

  85 %         750.001 - 1.000.000

  80 %                peste 1.000.000

__________________________

	    Domnul deputat Tănase Tăvală a propus reformularea alin. (2) al art. 3, după cum urmează:

    "(2) Persoanele care 

s-au aflat într-una din situaţiile prevăzute la art. 1 alin. (1) lit. c) şi d) au dreptul, începând cu anul 2000, la o indemnizaţie lunară de 150.000 lei pentru fiecare an de internare abuzivă în spitale de psihiatrie, de domiciliu obligatoriu, indiferent dacă sunt sau nu sunt pensionate".

    Amendamentul a fost admis de membrii comisiei cu majoritate de voturi.
	    Aceeaşi motivare ca la punctul anterior.

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	3.
	    "Art. I

    2. La articolul 4, alineatul (1) va avea următorul cuprins:

    «Art. 4 - (1) Soţul (soţia) celui decedat, din categoria celor dispăruţi sau exterminaţi în timpul detenţiei, internaţi abuziv în spitale de psihiatrie, strămutaţi, deportaţi sau prizonieri, are dreptul la o indemnizaţie lunară de 260.000 lei neimpozabilă, dacă ulterior nu s-au recăsătorit»".
	    Domnul deputat Wittstock 

Eberhard-Wolfgang a propus majorarea sumei de la 260.000 lei lunar la 300.000 lei lunar.

    Amendamentul a fost admis de membrii comisiei cu majoritate de voturi.

    Ca atare, alin. (1) al 

art. 4 va avea următorul cuprins:

    "(1) Soţul (soţia) celui decedat, din categoria celor dispăruţi sau exterminaţi în timpul detenţiei, internaţi abuziv în spitale de psihiatrie, strămutaţi, deportaţi sau prizonieri, are dreptul la o indemnizaţie lunară de 300.000 lei neimpozabilă, dacă ulterior nu s-au recăsătorit".
	    Autorul a avut în vedere păstrarea aceloraşi raporturi între sumele stabilite ca indemnizaţie în Decretul-Lege 118/1990 republicat cu modificările ulterioare şi cele majorate prin actuala propunere legislativă.

	4.
	    
	    Domnul deputat Wittstock Eberhard-Wolfgang a propus introducerea la Art. I a unui punct 3 care va avea următorul cuprins:

    "3. După art. 14 se introduce un articol nou, numerotat 141, care va avea următorul cuprins:

    «Cuantumul indemnizaţiilor stabilite se indexează trimestrial în funcţie de indicele de inflaţie»".

    Amendamentul a fost admis de membrii comisiei cu majoritate de voturi.
	    Autorul a considerat necesară introducerea acestui articol pentru a nu mai fi necesară modificarea periodică a Decretului-Lege 118/1990 cu modificările ulterioare.


VICEPREŞEDINTE,

Wittstock Eberhard-Wolfgang

